Zápisnica

zo zasadnutia komisie školstva, kultúry a športu
konaného dňa 28. 2. 2012

Prítomní: podľa  prezenčnej listiny

         Program:       1. Bezdomovci – informácie evidencie  a hlásenia pobytu občanov a   
     referátu sociálnych služieb
2. Obchodný plán – DK CULTUS Ružinov, a. s.
3. Obchodný plán – Ružinovský športový klub
4. Rôzne

K bodu 1

      Na podnet pána Ing. Šmilňáka, predsedu komisie, bola prizvaná na stretnutie p. Mgr. Karelová a p. Mgr. Pindjáková. Pani Pindjáková informovala členov o prihlasovaní bezdomovcov na trvalý pobyt v MČ v súlade s ustanoveniami zákona č. 235/1998 Z. z.  o hlásení pobytu občanov Slovenskej republiky a registri obyvateľov Slovenskej republiky. Vzhľadom na to, že existuje centrálna evidencia obyvateľov, jeden človek nemôže byť prihlásený na dva trvalé pobyty. Preukazuje sa občianskym preukazom (potvrdením o strate občianskeho preukazu) a rodným listom. Adresa sídla miestneho úradu je adresou doručovania písomností pre takéhoto občana od rôznych orgánov. 
    Pani Karelová vysvetlila spôsob poskytovania jednorazových finančných príspevkov v súlade s VZN č. (doplním), kde je stanovené, že ak si  takýto občan nárokuje na príspevok, musí mať v našej mestskej časti trvalý pobyt minimálne 3 roky a sú stanovené i prísnejšie podmienky na udelenie príspevku.

K bodu 2

    Pani Mgr. Eva Filanová, riaditeľka DK CULTUS Ružinov, a. s. podrobne predstavila jeho obchodný plán. Zahŕňa v sebe celkovo 15 podujatí, ktoré schválila i operatívna porada starostu – tvoria prílohu zápisnice. Pri príležitosti Roka seniorov plánuje DK CULTUS ešte ďalšie 4 podujatia navyše.
    Poďakovala za odsúhlasené finančné prostriedky. Zároveň vyjadrila námietky a nesúhlas s uprednostňovaním cudzích umelcov pri organizovaní, moderovaní a zabezpečovaní priestorov kultúrnych podujatí, na ktoré CULTUS prizýva už ním osvedčené osobnosti.  
P. Barancová sa informovala na klub dôchodcov na Prievozskej ulici, poukázala na nepekné prostredie, malý priestor. P. Filanová vysvetlila, že prostredie klubu bolo v oveľa horšom stave. Teraz je vymaľované, dokúpený nový nábytok. Dôchodcovia môžu používať i sálu na poschodí, no najradšej sa zdržujú v miestnosti na prízemí, práve ktorá sa p. Barancovej nepozdáva.

K bodu 3

    Riaditeľka Ružinovského športového klubu, pani Katarína Felcánová v prehľade oboznámila členov komisie s obchodným plánom Ružinovského športového klubu – je prílohou zápisnice.
Vymenovala záujmové krúžky, ktoré fungujú, akcie ktoré plánujú zorganizovať. 	Vyzdvihla, že na všetky činnosti majú odborníkov a že v súčasnosti sa Ružinovský športový klub zameriava iba na športové aktivity, kultúru nechal iným.
Pán Šmilňák sa pýtal na financie. Pani Felcanová informovala, že rozpočet je vyrovnaný. 
Členovia komisie vyjadrili spokojnosť s činnosťou RŠK.

K bodu 4
										     	
      Ing. Šmilňák navrhol prizvať na najbližšie sedenie komisie tanečné divadlo Elledanse. Zástupcovia divadla by sa mali vyjadriť k svojmu zámeru odkúpenia pozemkov pod divadlom. 
     Komisia sa predbežne dohodla na termíne ďalšieho stretnutia. 							

                                                                                          Ing. Pavol Šmilňák v.r.
                                                                                              predseda komisie     

Bratislave 2. 3. 2012 
Zapísala: Mgr. J. Lukáčová